અમદાવાદઃ શનિવારે શાસ્ત્રીનગર વિસ્તારમાં રોડ પર પડેલા ભૂવામાં કાર ગરકાવ થઈ ગઈ હતી. શુક્રવારે ભારે વરસાદને કારણે શહેરના અનેક વિસ્તારમાં પાણી ભરાઈ ગયા હતા. આ ઉપરાંત શ્યામલ અને મકરબા વિસ્તારમાં પડેલા ભૂવામાં એક ગાડી ગરકાવ થઈ ગઈ હતી. આવી જ એક ઘટના શનિવારે બપોરે શાસ્ત્રીનગર વિસ્તારમાં જોવા મળી. શાસ્ત્રીનગર પલ્લવ ચાર રસ્તા પર જ એક મોટો ભૂવ પડ્યો હતો. આ સમયે રોડ ક્રોસ કરી રહેલી એક કાર અચાનક આ ભૂવમાં ફસાઈ પડી હતી. જોકે ડ્રાઈવર તુરંત કારની બહાર આવી ગયો હતો. ભૂવાના કારણે થોડા સમય માટે ભારે ટ્રાફિક જામ સર્જાયો ગયો હતો. ત્યાર બાદ ક્રેઈનની મદદથી કારને બહાર કાઢી ગેરેજમાં મોકલી આપવામાં આવી હતી.